от No 8536 или 8542 за целите на електрозахранването или регулирането на мощността. Светодиодните (LED) модули нямат цокъл, предназначен да позволява лесно монтиране или подмяна в осветителното тяло и да осигурява механичен и електрически контакт.
 б)
 „светодиодните (LED) лампи“, които са електрически светлинни източници, съдържащи един или повече светодиодни (LED) модула, съдържащи допълнителни елементи — електрически, механични, термични или оптични. Разликата между светодиодните (LED) модули и светодиодните (LED) лампи е в това, че лампите имат цокъл, предназначен да позволява лесно монтиране или подмяна в осветителното тяло и да осигурява механичен и електрически контакт.
 12.
 По смисъла на No 8541 и 8542:
 а)
 i)
 „полупроводникови елементи“ са полупроводниковите елементи, функционирането на които зависи от промените на съпротивлението им под въздействие на електрическо поле, или полупроводниковите преобразуватели.
 Полупроводниковите елементи може да включват и сглобка от множество елементи, дори снабдени със спомагателни функции на активно или пасивно устройство.
 По смисъла на настоящото определение „полупроводникови преобразуватели“ са полупроводниковите датчици, полупроводниковите задвижващи механизми, полупроводниковите резонатори и полупроводниковите осцилатори, които са видове дискретни полупроводникови елементи, които изпълняват типична функция, които са способни да преобразуват всякакво физично или химично явление или действие в електрически сигнал или електрически сигнал във всякакво физично или химично явление или действие.
 Всички елементи в полупроводниковите преобразуватели са неразделно свързани и може по необходимост също да включват неразделно монтирани материали, които способстват тяхното изграждане или функциониране.
 Следните изрази означават:
 1)
 „полупроводников“ означава изграден или произведен върху полупроводникова подложка или изработен от полупроводникови материали, произведен чрез полупроводникова технология, в която полупроводниковата подложка или материал играе критична и незаменима роля за функционирането на преобразувателя и чието функциониране се основава на полупроводникови свойства, включително физични, електрически, химични и оптични свойства.
 2)
 „физични или химични явления“ се отнасят за явления като налягане, акустични вълни, ускорение, вибрации, движение, ориентация, деформация, интензитет на магнитното поле, интензитет на електрическото поле, светлина, радиоактивност, влажност, поток, концентрация на химикали и др.
 3)
 „полупроводников датчик“ е вид полупроводников елемент, който се състои от микроелектронни или механични структури, които са създадени в самия обем или на повърхността на полупроводник и чиято функция е да установяват физични или химични количествени характеристики и да ги преобразуват в електрически сигнали, в резултат на промяна в електрическите характеристики или на преместване на механична структура.
 4)
 „полупроводников задвижващ механизъм“ е вид полупроводников елемент, който се състои от микроелектронни или механични структури, които са създадени в самия обем или на повърхността на полупроводник и чиято функция е да преобразуват електрическите сигнали във физическо движение.
 5)
 „полупроводников резонатор“ е вид полупроводников елемент, който се състои от микроелектронни или механични структури, които са създадени в самия обем или на повърхността на полупроводник и чиято функция е да генерират механични или електрически трептения с предварително определена честота, която зависи от физическата геометрия на тези структури, като реакция на външни сигнали.
 6)
 „полупроводников осцилатор“ е вид полупроводников елемент, който се състои от микроелектронни или механични структури, които са създадени в самия обем или на повърхността на полупроводник и чиято функция е да генерират механични или електрически трептения с предварително определена честота, която зависи от